Anika Smit-moordsaak: Beskuldigde na Weskoppies gestuur | Maroela Media
Van Wyk in die hof. Sy ouers sit skuins agter hom. Foto: Phillip Bruwer
Van Wyk, wat teregstaan op aanklagte van moord, verkragting en lykskending, is tydens sy vorige hofverskyning op 26 September na 'n psigiatriese hospitaal verwys vir volledige waarneming. Die hof het egter Dinsdag gehoor daar het eers onlangs 'n bed by die Weskoppies- psigiatriese hospitaal beskikbaar geraak en dat hy nou vir die 30 dae lange waarneming gestuur sal word.
Van Wyk was Dinsdag glad geskeer en het dieselfde pak as met sy vorige hofverskynings aangehad. Die hof het gehoor Van Wyk is gesond en het geen besware nie. Hy moet op 25 November weer in die hof verskyn. Sy ouers was Dinsdag weer in die hof.
Indien die waarneming nog nie afgehandel is nie, sal die saak vir 'n verdere 30 dae uitgestel word. Indien die waarneming egter vroeër afgehandel word, sal Van Wyk na die Kgosi Mampuru II-gevangenis in Pretoria geneem word waar hy in aanhouding sal bly tot sy volgende hofverskyning.
Van Wyk, wat saam met Anika op skool was, is op 22 September deur 'n staatsgeneesheer by die Pretoria-Noord-kliniek ondersoek waartydens hy aangedui het hy het geheueverlies en kan nie onthou wat tydens Anika se moord gebeur het nie.
Die staatsgeneesheer was van mening Van Wyk verstaan die erns van die aanklagte teen hom, asook die gevolge van 'n moontlike skuldigbevinding. "Hy kan nie beskryf wat tydens die voorval gebeur het nie en beskryf nie die relevante feite nie. Hy het geheueverlies oor die voorval en ontken hy sien drogbeelde of hallusineer," lui die verslag.
3 mense is gebrand merk!! 3 mense reeds skuldig bevind deur baie mense. Ongelooflik baie mense se lewens verwoes deur 1 snot kop laaitjie wat genoeg guts het, om te verkrag en te vermoor maar nie genoeg guts het om reguit en eerlik te wees nie. Ek hoop jou "so-called"drog beelde maak jou regtig mal, dat jy dag en nag voel hulle jaag jou, hulle los jou nooit met vrede nie. jy het net hartseer en pyn veroorsaak vir so baie mense, `n jong vrou se lewe gesteel. Haar pa moes op haar lyk afkom…. jou siek siellose gemors! Mag… Lees meer »
Laat ek begin met die bekende woorde van menigde Maroela Media lesers: "Ek ruik 'n Rot."
Iets van die knaap se storie is nie vir my lekker nie. Dat hy baie gerieflik die besonderhede vergeet het van die hele insident. So hy kan nie eers sê wat hy met die hande gedoen het na hy dit afgesny het nie?
Charlene, ek stem met alles saam!!! hoe kan hy kastig vergeet wat alles gebeur het, maar hy het homself oor gegee…???kan nie glo die moordenaars word so op gepiep en het soveel regte nie!!